Diari Oficial de la Generalitat Valenciana


Sumari del DOGV 7543, del 09-06-2015 (2015/5131)

Informació pública de l'annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7543

Data del DOGV
:   09-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5131


Data del document
:   20-05-2015

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública de l'annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3.  
 [2015/5131]  
Annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3.  
  
«Decret d'Alcaldia  
Nules, 15 de maig de 2015  
Mario Ángel García Báscones, alcalde president de l'Ajuntament de Nules.  
Considerades les potestats atribuïdes a la meua autoritat per l'article 21.1 de la Llei 7/1985, de 2 d'abril, reguladora de les bases de règim local.  
Antecedents  
Primer. La Junta de Govern Local d'este ajuntament, en sessió ordinària celebrada el 14 de gener de 2008, va acordar resoldre les al·legacions relatives al projecte de reparcel·lació de l'Àrea Hortofructícola i aprovar el projecte de reparcel·lació de l'Àrea Hortofructícola presentat per l'AIU Àrea Hortofructícola, presentat a l'Ajuntament de Nules en data 1 d'agost de 2007.  
El dit acord es va publicar en el Butlletí Oficial de la Província de Castelló de data 8 de març de 2008, número 31.  
Contra este acord Josefina Alagarda Navarro va interposar recurs de reposició (registre d'entrada número 2.994, de data 6 de maig de 2008), que va ser desestimat per Acord de la Junta de Govern Local de data 25 de juny de 2008.  
Segon. Com a conseqüència de l'anterior, el projecte de reparcel·lació aprovat i ferm en via administrativa va poder tindre accés al registre de la propietat.  
No obstant això, com va expressar l'Agrupació d'Interés Urbanístic Àrea Hortofructícola de Nules en el seu escrit presentat en este ajuntament, en data 4 de maig de 2012 (registre d'entrada número 2195), el projecte no va ser inscrit en el registre de la propietat per presentar discordances amb este, havent-se redactat, per a esmenar-les, el text refós del projecte de reparcel·lació datat a l'abril de 2011.  
L'agrupació, després de la redacció del text refós amb l'esmentat escrit presentat el 4 de maig de 2012 (RE 2195), va presentar en este ajuntament com a documents units a este:  
- El text refós esmentat.  
- Les certificacions de domini i de càrregues expedides pel Registre de la Propietat Número 3 de Nules, amb dates 8 de març i 26 d'abril de 2012.  
- Una relació de les modificacions que, d'acord amb les dades proporcionades pel registre, incorpora el dit text refós del projecte de reparcel·lació.  
El dit text refós del projecte de reparcel·lació, després de ser sotmés als tràmits preceptius, va ser aprovat per Resolució de l'Alcaldia Presidència d'este ajuntament, de data 20 de desembre de 2012, la qual va ser notificada i publicada, havent aconseguit fermesa en via administrativa, segons acredita la certificació a este efecte expedida per la secretària general d'este ajuntament de data 30 d'abril de 2013.  
El dia 30 de juliol de 2013 va ser presentat el text refós del projecte de reparcel·lació en el Registre de la Propietat Número 3 de Nules, per a la seua inscripció. El registrador, amb data 19 d'agost de 2013, va resoldre suspendre la pràctica de la inscripció i denegar-la en els termes que resulta dels antecedents de fet i fonaments de dret de la resolució de qualificació.  
Tercer. L'agrupació d'interés urbanístic sol·licitant, per a esmenar els defectes advertits pel registre en la qualificació a què s'ha fet referència, ha promogut la redacció del document denominat Annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3, datat el dia 29 d'abril de 2015.  
  
L'Agrupació d'Interés Urbanístic Àrea Hortofructícola de Nules, mitjançat un escrit presentat en este ajuntament el dia 5 de maig de 2015, amb número de registre general d'entrada 1593-M-HF-0555, que s'acompanya d'un exemplar del document indicat adés, sol·licita: 1) que este se sotmeta als tràmits procedents i, practicats estos, 2) que s'expedisca certificació administrativa amb el contingut necessari per a la inscripció en el Registre de la Propietat de Nules Número 3 del projecte de reparcel·lació indicat, en particular, que continga els punts assenyalats en la qualificació registral de data 19 d'agost de 2013 a què s'ha fet referència.  
Quart. Vist l'informe jurídic número 16/2015 de la TAG-cap de l'Àrea de Secretaria-Urbanisme de l'Ajuntament de Nules, signat electrònicament en data 13 de maig de 2015.  
Fonaments de dret  
Considerant l'article 92.2 de la vigent Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'ara endavant LOTUP, en el qual es preveuen els tràmits 1) d'informació pública pel termini mínim d'un mes en el Diari Oficial de la Comunitat Valenciana i notificació individual als propietaris inclosos en l'àrea reparcel·lable i 2) audiència, per 15 dies des de la seua notificació, als titulars registrals no tinguts en compte en l'elaboració del projecte de reparcel·lació i als que resulten afectats per modificacions acordades després del període previ i únic d'informació pública.   
Considerant que amb la pràctica d'estos tràmits es garanteix que els titulars registrals (tant de drets com de càrregues) actuals, segons resulten de les certificacions de domini i de càrregues presentades per l'agrupació, puguen tindre accés a l'annex al text refós del projecte de reparcel·lació i verificar la manera en què este arreplega els seus respectius drets, fet que evita la seua indefensió, la qual cosa, d'altra banda, permet complir l'exigència continguda en l'article 7.11 de les normes complementàries al Reglament per a l'execució de la Llei Hipotecària sobre inscripció en el registre de la propietat d'actes de naturalesa urbanística, aprovades pel Reial Decret 1093/1997, de 4 de juliol, en el qual s'exigeix que, juntament amb la relació de propietaris de finques, hi conste ?indicació expressa d'haver sigut notificats en l'expedient?. Ha de notar-se, per tot això, que el registrador de la propietat de Nules número 3, en la seua qualificació de data 19 d'agost de 2013 relativa al text refós del projecte de reparcel·lació, va advertir (apartat segon), en relació amb el tràmit d'informació pública, que ?Ha d'acreditar-se que haja sigut realitzat en els termes exigits per la norma, així com la data en què va concloure?; i, en relació amb la notificació als titulars registrals, assenyala (apartat quart) que ?De manera que ha d'acreditar-se que els titulars registrals han sigut notificats en la forma establida per la llei?.  
  
Considerant el que disposa l'article 21.1 de la Llei 7/1985, de 2 d'abril, reguladora de les bases de règim local, que faculta l'alcalde per a aprovar els instruments de gestió urbanística, i vist el Decret d'Alcaldia de data 13 de juny de 2011, de delegació de competències, en virtut del qual es delega en la Junta de Govern Local esta competència.  
  
Considerant que, d'acord amb el que disposa l'article 116 del Reial Decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, l'òrgan delegant podrà avocar en qualsevol moment la competència delegada d'acord amb la legislació vigent sobre procediment administratiu comú (article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
De conformitat amb els antecedents de fet i de dret exposats, he resolt:  
Primer. Avocar, en este assumpte, les facultats delegades en la Junta de Govern Local per a aprovar els instruments de gestió urbanística establides en el Decret d'Alcaldia de data 13 de juny de 2011. Contra l'avocació no podrà interposar-se recurs, d'acord amb l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon. Sotmetre a informació pública, per un termini d'un mes, mitjançant un edicte publicat en el DOCV, a comptar a partir de l'endemà de la publicació de l'anunci en el dit diari oficial, l'annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3, presentat per l'Agrupació d'Interés Urbanístic Àrea Hortofructícola de Nules mitjançant un escrit presentat en este ajuntament el dia 5 de maig de 2015, amb número de registre general d'entrada 0909-F-CG-6242.  
Tercer. Concedir tràmit d'audiència, per un termini de 15 dies, a comptar a partir de l'endemà de la notificació del present decret, als titulars de drets i de càrregues afectats per les modificacions, només a l'efecte de formular al·legacions i de presentar documents i justificacions referits al contingut de l'annex al text refós del projecte de reparcel·lació de l'Àrea Hortofructícola de Nules, redactat per a esmenar els defectes advertits pel Registre de la Propietat de Nules Número 3 que se circumscriu a l'esmena dels defectes advertits pel registre de la propietat en relació amb el text refós objecte de qualificació registral.  
  
 La documentació podrà consultar-se a l'Àrea d'Urbanisme de l'Ajuntament de Nules (plaça Major, núm. 2, 2a planta), en horari d'atenció al públic, de 09.00 a 14.00 hores, de dilluns a divendres.  
Quart. Contra este acord, com a acte de tràmit que no posa fi a la via administrativa, no es pot interposar cap recurs.  
Cinqué. Publicar, si escau, un anunci en el tauler d'edictes de l'ajuntament que corresponga i en el Butlletí Oficial de la Província de Castelló, a l'efecte de notificació als interessats desconeguts, amb domicili ignorat o als que no es puga practicar la notificació, d'acord amb el que estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Pel Servei TAG-cap Àrea Secretaria-Urbanisme  
Nules, 20 de maig de 2015 només conforme a l'informe jurídic número 16/2015 i només en compliment de la Circular 1/2013 de la secretària general: M. Gloria Muñoz Ventura.  
L'alcalde: Mario Ángel García Báscones.»   
  
Certifique: que el decret que precedeix queda registrat i unit en el llibre de resolucions d'esta Alcaldia.  
  
Nules, 20 de maig de 2015.- La secretària general: Montserrat Paricio Comins.